
PARLAMENTUL ROMÂNIEI

CAMERA DEPUTAŢILOR

	COMISIA PENTRU INDUSTRII

ŞI SERVICII
	COMISIA PENTRU BUGET, FINANŢE ŞI BĂNCI

	Bucureşti,
	26.11.2014
	Bucureşti,
	25.11.2014

	Nr.
	4c-3/321
	Nr.
	4c-6/539


BIROULUI  PERMANENT

AL

CAMEREI DEPUTAŢILOR


Vă înaintăm, alăturat, RAPORTUL COMUN asupra proiectului de Lege pentru suspendarea aplicării dispoziţiilor art.4 din Ordonanţa Guvernului nr.41/1998 privind taxele în domeniul protecţiei proprietăţii industriale şi regimul de utilizare a acestora, transmis Comisiei pentru industrii şi servicii şi Comisiei pentru buget, finanţe şi bănci cu adresa nr. Pl-x 482 din 8 octombrie 2014, înregistrată sub nr. 4c-3/321, din 10 octombrie 2014, respectiv nr. 4c-2/539 din 14 octombrie 2014, Camera Deputaţilor fiind Cameră decizională.               
	PREŞEDINTE,


	       PREŞEDINTE,



	IULIAN IANCU

	VIOREL ŞTEFAN

                                                                     Nr. Pl-x 482/2014

RAPORT COMUN
asupra 
proiectului de Lege pentru suspendarea aplicării dispoziţiilor art.4 din Ordonanţa Guvernului nr.41/1998 privind taxele în domeniul protecţiei proprietăţii industriale şi regimul de utilizare a acestora
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii şi Comisia pentru buget, finanţe şi bănci au fost sesizate, spre dezbatere în fond, cu proiectul de Lege pentru suspendarea aplicării dispoziţiilor art.4 din Ordonanţa Guvernului nr.41/1998 privind taxele în domeniul protecţiei proprietăţii industriale şi regimul de utilizare a acestora, trimis cu adresa nr. Pl-x 482 din 8 octombrie 2014, înregistrată sub nr. 4c-3/321 din 10 octombrie 2014, respectiv nr. 4c-2/539 din 14 octombrie 2014.

    Conform prevederilor art. 75 din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este                               Cameră decizională.
Senatul, în calitate de primă Cameră sesizată, a aprobat proiectul de lege în şedinţa din 1 octombrie 2014.
Consiliul Legislativ, prin avizul nr. 919 din 21 august 2014, a avizat favorabil proiectul de lege, fără observaţii şi propuneri.

   Comisia juridică, de disciplină şi imunităţi a  avizat favorabil proiectul de lege, conform avizului                                    nr. 4c-11/1041 din 14 octombrie 2014, în forma adoptată de Senat. 
   Iniţiativa legislativă supusă dezbaterii are ca obiect de reglementare suspendarea aplicării dispoziţiilor art. 4 din OG 41/1998 până la data de 1 ianuarie 2016. Art. 4 stabileşte actualizarea taxelor în lei datorate de persoanele fizice şi juridice române pentru procedurile legale de protecţie a obiectivelor de proprietate industrială, la nivelul cursului valutar al BNR, actualizare care va opera începând cu anul 2017.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două Comisii au examinat proiectul de lege în şedinţe separate în 19 noiembrie 2014. Comisia pentru industrii şi servicii a examinat raportul preliminar transmis de Comisia pentru buget, finanţe şi bănci în şedinţa din 25 noiembrie 2014.
 Din numărul total de 22 membri ai Comisiei pentru industrii şi servicii au participat la dezbateri 20 de deputaţi, iar din numărul total de  34 membri ai Comisiei pentru buget, finanţe şi bănci au participat la dezbateri 32 deputaţi.
La dezbaterea acestui proiect de lege au fost prezenţi, în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, din partea Oficiului de Stat pentru Invenţii şi Mărci, domnul Alexandru Ioan Andrei, director general, doamna Bucura Ionescu, director şi doamna Constanţa Moraru, şef serviciu juridic.

          În urma examinării proiectului de lege şi a opiniilor exprimate membrii celor două Comisii au hotărât, în unanimitate, să propună plenului Camerei Deputaţilor aprobarea proiectului de Lege pentru suspendarea aplicării dispoziţiilor art.4 din Ordonanţa Guvernului nr.41/1998 privind taxele în domeniul protecţiei proprietăţii industriale şi regimul de utilizare a acestora, cu un amendament admis redat în anexa care face parte integrantă din prezentul raport. 

În raport cu obiectul şi conţinutul său, proiectul de lege face parte din categoria legilor ordinare.
          PREŞEDINTE                                                             PREŞEDINTE  
                         Iulian IANCU                                                                        Viorel ŞTEFAN               
          SECRETAR                                                                   SECRETAR

                  Bogdan Radu ŢÎMPĂU                                                  Mihai-Aurel DONŢU


















ANEXĂ

AMENDAMENTE ADMISE
	Nr.
crt.
	Text Senat
	Amendamente admise


	Motivare


	1. 
	Titlul Legii
 Lege pentru suspendarea aplicării dispoziţiilor art.4 din Ordonanţa Guvernului nr.41/1998 privind taxele în domeniul protecţiei proprietăţii industriale şi regimul de utilizare a acestora


	Nemodificat.
	

	2. 
	Articol unic. Aplicarea dispoziţiilor articolului 4 din Ordonanţa Guvernului nr.41/1998 privind taxele în domeniul protecţiei proprietăţii industriale şi regimul de utilizare a acestora, republicată în Monitorul Oficial al României, Partea I, nr. 959 din 29 noiembrie 2006, cu modificările ulterioare, se suspendă până la data de 1 ianuarie 2017.

	Articol unic. Aplicarea dispoziţiilor articolului 4 din Ordonanţa Guvernului nr.41/1998 privind taxele în domeniul protecţiei proprietăţii industriale şi regimul de utilizare a acestora, republicată în Monitorul Oficial al României, Partea I, nr. 959 din 29 noiembrie 2006, cu modificările ulterioare, se suspendă până la data de 31 decembrie 2016.

	Se propune suspendarea aplicării art.4 din OG nr.41/1998 până la  31 decembrie 2016.


   PREŞEDINTE                                                                                                       PREŞEDINTE  
                   Iulian IANCU                                                                                                                       Viorel ŞTEFAN               
    SECRETAR                                                                                                            SECRETAR

                  Bogdan Radu ŢÎMPĂU                                                                                  Mihai-Aurel DONŢU

Consilieri parlamentari,                                                                                                                           Şef Serviciu, Giorgiana Ene
Maria Cristina Bălănescu                                                                                                                        Consilier parlamentar, Ioana Popescu

Cristina Donea

LEGE

pentru modificarea si completarea legii 101 din 2006 privind serviciul de

salubrizare a localităţilor

Art unic - Legea nr. 101 din 2006 pentru privind serviciul de salubrizare a localităţilor, publicată în Monitorul Oficial al României, Partea I nr.393 din 8 mai 2006, cu modificările şi completările ulterioare, se modifică după cum urmează:

1.Alineatul 1 al articolului 5 se modifica si va avea următorul cuprins:

Art.5

(1) Autorităţile deliberative ale unităţilor administrativ-teritoriale/sectoarelor municipiului Bucureşti elaborează şi aprobă strategiile locale cu privire la dezvoltarea şi funcţionarea pe termen mediu şi lung a serviciului de salubrizare, ţinând seama de prevederile legislaţiei în vigoare, de documentaţiile de urbanism, amenajarea teritoriului şi protecţia mediului, precum şi de programele de dezvoltare economicosocială a unităţilor administrativ-teritoriale.

2. Alineatul 1 al articolului 6 se modifica si va avea următorul cuprins:

Art. 6.

(1) Autorităţile deliberative ale unităţilor administrativ-teritoriale/sectoarelor municipiului Bucureşti au competenţe exclusive în ceea ce priveşte înfiinţarea, organizarea, gestionarea şi coordonarea serviciului de salubrizare a localităţilor, având următoarele atribuţii în domeniu:

3.
Alineatele 2 si al articolului 11 se modifica si vor avea următorul cuprins:

Art.ll.

(2) Alegerea modalităţii de gestiune a serviciului de salubrizare se face prin hotărâri ale autorităţilor deliberative ale unităţilor administrativ-teritoriale/sectoarelor municipiului Bucureşti sau ale asociaţiilor de dezvoltare intercomunitară, după caz, în conformitate cu strategiile şi programele de salubrizare adoptate la nivelul fiecărei localităţi/sectoarelor municipiului Bucureşti, precum şi în conformitate cu prevederile Legii nr. 51/2006, cu modificările şi completările ulterioare.

(3) Indiferent de modalitatea de gestiune adoptată, activităţile specifice serviciului de salubrizare se organizează şi se desfăşoară pe baza unui regulament al serviciului şi a unui caiet de sarcini, aprobate prin hotărâri ale autorităţilor deliberative ale unităţilor administrativ-teritoriale/sectoarelor municipiului Bucureşti sau ale asociaţiei de dezvoltare intercomunitară, după caz, întocmite în conformitate cu regulamentul-cadru al serviciului de salubrizare şi caietul de sarcini-cadru, elaborate şi aprobate de A.N.R.S.C., prin ordin al preşedintelui acesteia.

4.
Alineatul 2 al articolului 12 se modifica si va avea următorul cuprins:

Art. 12.

(1) Raporturile juridice dintre autorităţile deliberative ale unităţilor administrativ-

teritoriale/sectoarelor municipiului Bucureşti sau dintre asociaţiile de dezvoltare

intercomunitară şi operatorii serviciului de salubrizare, după caz, sunt reglementate

prin:

a) hotărârea de dare în administrare a serviciului de salubrizare, în cazul gestiunii directe;

b) contractul de delegare a gestiunii, în cazul gestiunii delegate.

5. Alineatul 3 al articolului 13 se modifica si va avea următorul cuprins:

Art. 13.

(3) Procedura de atribuire, tipul şi regimul juridic al contractelor de delegare a gestiunii serviciului de salubrizare a localităţilor (de exemplu: contract de concesiune, contract de prestări servicii etc) sunt cele stabilite de autorităţile deliberative ale unităţilor administrativ-teritoriale/sectoarelor municipiului Bucureşti, conform prevederilor Legii nr. 51/2006, cu modificările şi completările ulterioare, şi ale Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, aprobată cu modificări şi completări prin Legea nr. 337/2006, cu modificările şi completările ulterioare.

6.
Litera e) din alineatul 2 al articolului 19 se modifica si va avea următorul
cuprins:

Art. 19.

(2) lit.e) exclusivitatea prestării serviciului de salubrizare pe raza unităţilor administrativ-teritoriale/sectoarelor municipiului Bucureşti, acordată fie în baza hotărârii de dare în administrare, fie în baza hotărârii de atribuire şi a contractului de delegare a gestiunii.

7.
Alineatul 2 al articolului 24 se modifica si va avea următorul cuprins:

Art.24.

(2) Dreptul utilizatorilor de a beneficia de serviciul de salubrizare se stabileşte prin regulamentul serviciului, aprobat prin hotărâre a autorităţilor deliberative ale unităţilor administrativ-teritoriale/sectoarelor municipiului Bucureşti sau, după caz, a asociaţiilor de dezvoltare intercomunitară, pe baza regulamentului-cadru al serviciului de salubrizare, elaborat de A.N.R.S.C. şi aprobat prin ordin al preşedintelui acesteia.

8. Alineatul 3 al articolului 30 se modifica si va avea următorul cuprins:

Art.30.

(3)   Autorităţile   deliberative   ale    unităţilor   administrativ-teritoriale/sectoarelor

municipiului Bucureşti pot stabili, potrivit prevederilor Ordonanţei Guvernului nr.

2/2001 privind regimul juridic al contravenţiilor, aprobată cu modificări şi completări

prin Legea nr. 180/2002, cu modificările şi completările ulterioare, şi alte fapte decât

cele prevăzute la alin. (1) şi (2) care constituie contravenţii în domeniul serviciilor de

salubrizare.


